דראגן בנדר

דראגן בנדר (באנגלית: Dragan Bender; נולד ב-17 בנובמבר 1997) הוא כדורסלן קרואטי המשחק בעמדת הפאוור פורוורד. נבחר במקום הרביעי של דראפט ה-NBA 2016. בנדר נולד בעיירה קפלינה (Čapljina) שבבוסניה והרצגובינה. בגיל 12 החל להתאמן יחד עם אחיו באקדמיה לכדורסל שניהל ניקולה וויצ'יץ' בספליט שבקרואטיה, ושיחק בקבוצת הנוער של ק.ק ספליט. בעונת 2013/2014 שיחק במדי ריבולה קאשטלה מהליגה הקרואטית השנייה וסייע לה להעפיל לליגת העל. ביוני 2014 הוחתם על ידי מכבי תל אביב לארבע שנים עם אופציה להארכת ההתקשרות בשלוש שנים נוספות. בעונתו הראשונה בישראל שיחק בעירוני רמת גן מהליגה הלאומית, וקלע 10.1 נקודות וקלט 7.4 ריבאונדים בממוצע למשחק. בעונת 2015/2016 עבר לשחק במכבי תל אביב, וב-26 משחקי ליגה רשם ממוצעים של 5.4 נקודות ו-2.7 ריבאונדים למשחק. באותה עונה זכה עם הקבוצה בגביע הליגה ובגביע המדינה. בנדר נבחר במקום הרביעי בדראפט ה-NBA 2016 על ידי פיניקס סאנס, וביולי 2016 חתם בקבוצה. בעונתו הראשונה ב-NBA אכזב עם ממוצע של 3.4 נקודות למשחק בלבד, ב-35.4% קליעה מהשדה. ב-25 ביולי 2019 חתם במילווקי באקס. לאורך ארבעת חודשיו במילווקי שותף בשבעה משחקים בלבד, עד ששוחרר מהקבוצה בפברואר 2020. ב-23 בפברואר 2020 חתם על חוזה לעשרה ימים בקבוצת גולדן סטייט ווריורס, וב-5 במרץ חתם על חוזה נוסף לעשרה ימים. ב-27 בספטמבר 2020, ארבעה ימים לפני משחקה הראשון של מכבי תל אביב ביורוליג, חזר בנדר לקבוצה. בקיץ 2022 חתם באוברדוירו מליגת העל הספרדית. ב-10 בדצמבר, לאחר ששיחק בעשרה משחקים, נפצע ברצועה הצולבת הקדמית של ברכו השמאלית וסיים את העונה. בשל הפציעה הוא החמיץ גם את עונת 2023/2024. ב-2012 היה השחקן הצעיר ביותר ששיחק בנבחרת קרואטיה באליפות אירופה עד גיל 16 שהתקיימה בליטא ובלטביה. ב-2013 שיחק במדי הנבחרת עד גיל 16 באליפות אירופה שהתקיימה באוקראינה בה סיימה במקום השישי. הוא רשם באליפות ממוצע של 9.8 נקודות, 10.8 ריבאונדים ו-4.1 אסיסטים למשחק. ב-2014 היה השחקן הצעיר ביותר בסגל נבחרת קרואטיה באליפות אירופה עד גיל 18 שהתקיימה בטורקיה. הנבחרת סיימה במקום השלישי ובנדר נכלל בחמישיית הטורניר. הוא רשם ממוצעים של 14.4 נקודות, 10.4 ריבאונדים (שלישי בטורניר), 4.9 אסיסטים (שלישי בטורניר) ו-2.2 חסימות למשחק (ראשון בטורניר). בנדר נכלל תחילה בסגל קרואטיה לאליפות העולם עד גיל 19 שהתקיימה ביוון ב-2015, אך נופה מהנבחרת לפני תחילת המשחקים בשל סכסוך מסחרי: עקב כך שההתאחדות הקרואטית הייתה חתומה על חוזה עם חברת "נייקי", ולבנדר היה חוזה עם חברת "אדידס". ב-2017 זומן לנבחרת קרואטיה הבוגרת ושיחק באליפות אירופה אותה סיימה הנבחרת במקום העשירי. בנדר רשם באליפות ממוצע של 4.3 נקודות ו-2 ריבאונדים למשחק. מדיה וקבצים בנושא דראגן בנדר בוויקישיתוף דראגן בנדר, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר מכבי תל אביב דובי פיק, ‏נעים להכיר: מכבי החתימה את בנדר לשבע שנים, באתר ONE‏, 7 ביוני 2014 יהונתן אליהו‏, ילד פלא: על דראגן בנדר, הכישרון הצעיר של מכבי תל אביב, באתר וואלה, 8 באוגוסט 2014 ברק חקלאי, היהלום שיפתור למכבי ת"א את הבעיות?, באתר ynet, 5 בדצמבר 2014 אוהד גרינוולד‏, אתה תהיה קוקוץ', וויצ'יץ' או מיליצ'יץ': מה צופן העתיד לדרגאן בנדר, באתר וואלה, 3 במרץ 2015 אריה ליבנת, דראגן בנדר הוא טוני קוקוץ' הבא, כך משוכנעים באמריקה, באתר הארץ, 15 באוקטובר 2015 דותן מלאך, ‏התקווה הקרואטית הגדולה: דראגן בנדר מתרגל ל-NBA, בעיתון מקור ראשון, 22 במרץ 2018 Croatian phenom or Game of Thrones creation? Introducing Dragan Bender, ספורטס אילוסטרייטד, 6 באוגוסט 2014 דראגן בנדר באתר מנהלת ליגת העל Suns Sign Dragan Bender, Marquese Chriss and Tyler Ulis, אתר ה-NBA‏, 7 ביולי 2016 מילווקי משחררת את בנדר, באתר הקבוצה, 10 בפברואר 2020 בנדר חותם על חוזה ל-10 ימים בגולדן סטייט, באתר הקבוצה, 5 במרץ 2020 אפרת עמורבן, רשמית: דראגן בנדר חתם במכבי תל אביב, באתר ynet, 27 בספטמבר 2020 דראגן בנדר באתר האליפות מערכת וואלה! ספורט‏, דראגן בנדר נופה מנבחרת קרואטיה. הסיבה: סירב לנעול נעלי נייק, באתר וואלה, 27 ביוני 2015